Aquest 2017 Barcelona espera superar la xifra de visitants de la passada temporada en un any que ha començat fort en el turisme de negocis i celebració de congressos i convencions, que va començar al mes de gener amb SAP, BMW o Samsung, per continuar amb el recent Mobile World Congres que pot tornar a ser un rècord d’ assistents.\nBarcelona, que ha liderat en diferents temporalitats el rànquing internacional de congressos i convencions, està en el top de les ciutats juntament amb Paris, Viena o Berlin per posar uns altres exemples de ciutats destinació del turisme de negocis. Barcelona afronta un any a l’alça i el resultat es fruit de l’aposta dels organismes de promoció turística i per mantenir les reunions consolidades a nivell internacional i vestir-los amb tots els atractius que ofereix la ciutat i que busca una continuïtat pel 2017.\nFes les teves reserves del MWC, a les millors localitzacions de Barcelona, amb una selecció de cinc restaurants d’estils i gastronomia diferents .\nLa gastronomia és un dels aspectes més importants de l’estil de vida, la cultura i el lleure a Barcelona. Us proposem cinc opcions gastronòmiques úniques situades a les millors localitzacions de la ciutat. Per gaudir del sabor de la tradició i la gastronomia catalana, què millor que un espai modernista de 1920, que conserva tot l’encant i la decoració original, com és El Gran Café. Si vol un ambient més modern, amb una cuina amb un toc internacional, en un local freqüentat per barcelonesos, Bimba’s és la millor opció; a més podrà gaudir del nostre meravellós clima mediterrani a la seva amplia terrassa. Enamoris de l’amplia selecció i varietat de tapes d’altíssim nivell al cor de la ciutat; al Passeig de Gràcia, l’avinguda més glamurosa de la cuitat, on trobarà, Tenorio, i just a tocar de Plaça Catalunya, La Tramoia amb una renovada decoració que el sorprendrà. Per a un sopar més sofisticat en un ambient molt chic i europeu, Chéri és la millor opció, cuina mediterrània amb tocs afrancesats, i amb un DJ en directe tots els divendres i dissabtes. Tots els nostres restaurants tenen una cosa en comú, la importància del producte, l’autèntic protagonista de la nostra gastronomia.\nDescobriu el tipus de gastronomia de cada un dels restaurants i els seus MENÚS.\nPer a més informació, condicions i reserves CacheiroPremiumRestaurants\nAmb les rutes temàtiques podreu seguir la pista de la ciutat des dels seus temps de colònia romana fins al seu actual caràcter modern, sense passar per alt la petjada que han deixat en ella grans genis de l’art i la cultura.\nCELLERS TORRES.- Experiències Enoturístiques\nVisitar cellers, allotjar-se entre vinyes, tastar la gastronomia i els seus vins i caves, participar en les seves festes populars, i descobrir el territori amb les seves rutes culturals o rutes de senderes entre vinyes, formen part de l’oferta turística del Penedès.\nLa cuina més tradicional de la comarca és la de l’aviram. Els restaurants no obliden la bona cuina d’aviram, en una carta en la que també hi poden haver plats més de temporada, com el xató, també típic de les comarques del Baix Penedès i el Garraf.\nDe les ofertes i experiències turístiques de la zona, destaca Bodegues Torres que ofereix la possibilitat de visitar el nou celler consagrat a l’elaboració del primer vi escumós que la família elabora a Catalunya i que ha batejat amb el nom de Vardon Kennett, en homenatge al mariner britànic que va viure a la finca de Santa Margarida d’Agulladolç al terme municipal de Mediona (Penedès), les restes del qual descansen a la capella romànica ubicada al costat del nou celler.\nTorres ofereix més de vint activitats entorn del món del vi. El 2016 va rebre prop de 100.000 visitants de més de 80 nacionalitats diferents. El celler promou activament l’enoturisme al Penedès amb iniciatives com La Carretera del Vi, una proposta que aglutina 13 cellers situats sobre el traçat d’una antiga via de comerç romana que va de l’interior a les costes del Garraf.\nBarcelona s’ha convertit en una de les principals destinacions a Europa i en el món per a la celebració d’esdeveniments de diferent tipologia. Gràcies a la qualitat dels seus serveis i el seu caràcter mediterrani i cosmopolita, la ciutat ha escollit una activitat congressual amb una dimensió que creix anualment. Els milers de professionals que assisteixen a esdeveniments internacionals com el World Mobile Congress, o a fires especifiques com la actual IBTM World han pogut comprovar la qualitat del servei i les prestacions que Avant Grup porta a terme amb les respectives agències organitzadores.\nDes de la seva fundació a l’any 2004, Avant Grup ha dedicat gran part de tots els esforços en la millora continuada de la nostra proposta de transport per a congressos i grans esdeveniments.\nLa nostra àmplia flota d’autocars, minibusos, vehicles i vans de luxe amb conductor, donen solució a qualsevol necessitat de transport, ja sigui per casaments, reunions familiars, celebracions, i per descomptat, trasllats a l’aeroport, visita de la ciutat, excursió o qualsevol classe de transport per a servei turístic\ncocina catalanacompresCongressoscuina catalana somgastronomiaculturaFerias y EventosMiceocio y vacacionestiempo libre


El Col·legi d’Advocats confia que el servei s’implantarà enguany i la Generalitat té «a punt els recursos»\nActualitzada 31/01/2017 a les 12:12\nEl projecte de Reial Decret per a l’ampliació de la planta judicial a diferents punts de l’Estat que el ministre de justícia, Rafael Catalá, va anunciar la setmana passada i que, un cop quedi enllestit, es presentarà davant el Consell de Ministres inclourà l’obertura de l’esperat nou jutjat de família i incapacitació a la capital del Baix Camp. El col·legi d’Advocats de Reus que, a través de la degana Encarnación Orduna, ha encapçalat en els darrers anys aquesta reivindicació, mostra la «convicció» que aquest servei es posi en marxa durant el 2017 i subratlla que, a falta de confirmació oficial, «tot apunta que així serà», malgrat que el contingut del Reial Decret no es donarà a conèixer íntegrament fins d’aquí a uns dies, tal com confirmen fonts del Ministeri de Justícia. El propi Catalá ja va apuntar, de qualsevol manera, que aquest contemplarà «nous jutjats a Barcelona i a Catalunya» i fonts del Departament de Justícia recorden que «la Generalitat té a punt tots els recursos necessaris» perquè el jutjat de família i incapacitació a Reus sigui una realitat enguany.\nDes del mateix Departament recalquen que la petició del jutjat, tant per a Reus com per a altres municipis de Catalunya, «es va formular al setembre del 2015» i que, tot i que la manca d’un govern central n’havia frustrat l’obertura, ara que ja se n’ha format un, «tècnicament hi ha la possibilitat de crear el jutjat. Per la nostra banda, estem preparats amb els mitjans materials i personal per tal que, al moment que es donés llum verda, tot plegat pugui avançar el més ràpid possible». El conseller de Justícia, Carles Mundó, anunciava públicament el passat mes d’abril del 2016, en el marc de la festivitat de Sant Raimon de Penyafort al Col·legi d’Advocats de Reus, i de nou a l’octubre durant una visita als jutjats, el compromís per l’entrada en funcionament d’aquest servei i va constatar que «els jutjats de primera instància estan molt carregats de feina assumint en aquest moment tasques de família i del civil».\nEn la mateixa línia s’expressa Orduna quan diu que «això no és la solució definitiva però sí que ajudarà en part a descongestionar els jutjats de primera instància» i destacava que «el nou jutjat serà important a Reus especialment perquè des d’aquí atenem una gran quantitat de casos relacionats amb les incapacitacions, de la ciutat i d’altres municipis de l’entorn, pel fet de tenir a prop els serveis que ofereix l’Institut Pere Mata i institucions d’aquest tipus, i aquest també és un argument a favor de la seva creació». Amb tot, Orduna confia que «el podrem tenir aquest 2017».\nEn la posada en funcionament d’un nou jutjat, el Ministeri de Justícia és qui ha de donar el vistiplau a la creació del jutjat i fixar «la data exacta per a fer-ho». Per la seva banda, el Consell General del Poder Judicial (CGPJ) dota el jutjat de magistrat i la Generalitat, finalment, hi aporta els mitjans materials i personals –tant una seu com mobiliari, sistemes informàtics o altres i personal– per tal que tot es posi al servei del ciutadà. Alhora que es formalitzava la petició d’aquest jutjat per a Reus, la Generalitat també va reclamar-ne, al 2015, dos de nous per a Sabadell i per a Granollers, i un més per a Terrassa, Badalona, Mataró i Girona. Sobre la possibilitat que, en aquest impàs, les mancances es cobrissin mitjançant el sistema de jutjats de reforç –tal com s’ha fet en algunes d’aquestes ciutats fins al moment–, fonts del Departament de Justícia concreten que aquesta manera de fer hauria de trobar-se «en una tendència a la baixa» i que la voluntat de la Generalitat en general és invertir en jutjats estables i no emprar els recursos en solucions temporals.


⚓ Nasty Mondays2 JULIOL 2012. 0:00. La  de Apolo: We R 2 Nasty: KOSMOS + RHO\n2 JULIOL 2012. 0:00. La  de Apolo: We R 2 Nasty: KOSMOS + RHO La  deAPOLO: We R 2 NASTY PRESENTA RHO\nWe R 2 Nasty és un club dins d’un club, un complement ideal a Nasty Mondays.Tres dilluns al mes Kosmos, al costat de Radiocontrol i Rho, pren la sala 2d’Apolo per omplir-la de sons de club d’última generació. Fidget, electro, bass,moombahton, dubstep, tot s’hi val per tal que moguis el cul. Kosmos és un delsmillors discjòqueis del país, responsable de Tracy Recordings, resident de Nitsa iBoombox i respectat productor sota àlies com Els Salvadores Del Ritme o PorTrax. Radiocontrol és el resident de Noize Club (Be Cool), membre de theAmplidi extraordinari Dj i productor. Rho és resident de Club Vegas (Razz), membre deKnockout Dj i un dels DJ i productors més importants de la nova fornada made inBcn. Junts formen un equip de dj ’s imparable, que dinamiten la sala 2 d’Apolo encadascun dels seus incendiaris sets, ajudats per l’energia i les genials imatges del Vj Cooler O’Connor.\nDJ CONVIDAT: RHO és un dels DJs destacats de l’escena electrònica barcelonina. Els seus gustos musicals passen des del Electro-house, Dub, Techno, Baltimore i Ghetto fins Moombahton i Disc. Les seves sessions estan plens d’energia pura, amb baixos grossos, les mans en l’aire i suor garantit.\nDesprés de molts anys a Amsterdam i Nova York, el DJ austríac es va traslladar a Barcelona, on va començar a muntar diverses festes, i punxar una temporada com a resident de Nitsa. Actualment Rho porta els comandaments com a promotor i resident de la festa CLUB VEGAS (Razzmatazz), on punxa els sons més frescos i nous de l’escena club.\nRHO ha compartit cabina amb artistes de talla The Bloody Beetroots, Mustard Pimp o Bobmo. Ara punxa mensualment en les festes Nasty Mondays  de la Sala Apolo addicional a la seva residència al Club Vegas.\nWe R 2 Nasty és un club dins d'un club, un complement ideal a Nasty Mondays.Tres dilluns al mes Kosmos, al costat de Radiocontrol i Rho, pren la sala 2d'Apolo per omplir-la de sons de club d'última generació. Fidget, electro, bass,moombahton, dubstep, tot s'hi val per tal que moguis el cul. Kosmos és un delsmillors discjòqueis del país, responsable de Tracy Recordings, resident de Nitsa iBoombox i respectat productor sota àlies com Els Salvadores Del Ritme o PorTrax. Radiocontrol és el resident de Noize Club (Be Cool), membre de theAmplidi extraordinari Dj i productor. Rho és resident de Club Vegas (Razz), membre deKnockout Dj i un dels DJ i productors més importants de la nova fornada made inBcn. Junts formen un equip de dj 's imparable, que dinamiten la sala 2 d'Apolo encadascun dels seus incendiaris sets, ajudats per l'energia i les genials imatges del Vj Cooler O'Connor.


Pujol: "Si ens diuen que la immersió lingüística s'ha acabat, és un casus belli"\nL'expresident de la Generalitat adverteix que la consulta de Barcelona pot ser manipulada\nL'expresident de la Generalitat, Jordi Pujol, ha destacat avui en declaracions a Rac1 la importància que ha de tenir la immersió lingüística en les relacions amb Madrid. Concretament, ha afirmat que si un dia des del govern espanyol "ens diuen que aquesta s'ha acabat" serà motiu de "casus belli".\nI, igual que va fer en l'editorial publicada recentment en la pàgina web del Centre d'Estudis que porta el seu nom, Pujol ha afirmat que la solució més idònia per a Catalunya és seguir el camí del Quebec. "El règim del Quebec és molt bo i excepcional, perquè allà sí que admeten que són diferents", ha assegurat Pujol, reivindicador del terme "fet diferencial".\nL'altre possibilitat, segons l'expresident de la Generalitat, seria a independència però ha recordat que una "cosa és declarar-se independentista i l'altra és saber què es fa". I encara ha afegit: "La independència té una viabilitat molt difícil, però ara aquest ja és un argument perd força".\nAra bé, el 2012 hi haurà eleccions a la Moncloa i davant una possible victòria del PP, Pujol ha estat clar: "ens tocarà resistir, com sigui, però tenim país per fer-ho", ha sentenciat optimista.\nRubalcaba té més facilitat per enganyar\nRespecte la possibilitat que Alfredo Pérez Rubalcaba sigui el candidat del PSOE a la Moncloa, Pujol ha assegurat que no li agrada cap i encara que ha reconegut que el ministre de l'Interior té més nivell polític que l'actual president del govern, també n'ha dit que és més "jacobí, més hàbil i té més capacitat d'enganyar, la qual cosa pot ser un risc suplementari" per a Catalunya.\nFinalment, l'expresident de la Generalitat no ha volgut confirmar si participarà a la consulta sobre la independència de Catalunya, tot dependrà de "com ho plantegin" ja que , segons els convergent "o és el moment de fer aquest referèndum a Barcelona un mes abans de les eleccions perquè hi haurà tota la manipulació que hi pugui haver."


Capicua Produccions es posa en marxa La República\nCapicua Produccions es posa en marxa\nDesprés de gairebé 10 anys duent a terme diferents actes i esdeveniments musicals a través de l’Associació Racó Català, alguns dels seus membres han constituït Capicua Produccions, una entitat que vol continuar aquesta tasca, fent créixer el lleure i la música en català arreu dels Països Catalans. L’experiència de Capicua Produccions se centra en la producció de diferents esdeveniments musicals que passen per concerts de gran i petit format fins a festes majors. Capicua compta al seu catàleg amb grups com Oprimits, Los Draps, Skafam, Owix o La Carxofa i la Ceba, tots ells cantant en català.\nUn dels trets diferencials dels actes de Capicua Produccions és la forta presència comunicativa a Internet que dóna una alta notorietat als esdeveniments que organitza.\nA més, Capicua Produccions oferirà serveis de management de diferents grups d’arreu dels Països Catalans, que per falta d’oportunitats a l’hora d’expandir la seva música, encara no han pogut consolidar-se com a bandes potencialment influents dins els panorama musical català. D’aquesta manera, la producció de concerts es complementa amb un catàleg de música festiva (rock, ska, rumba, folk) que inclou Oprimits (Mallorca), Los Draps (Franja de Ponent), Skafam (Principat), Owix (País Valencià) i La Carxofa i la Ceba (Principat). Tots ells amb el català com a llengua vehicular.\nCapicua Produccions neix per invertir en la producció de música feta en català, de moment en aquestes sis formacions que ben aviat esdevindran referents dins el panorama musical català.


Ayad Lamdassem, Medalla de Plata\nAyad Lamdassem s’ha proclamat subcampió d’Europa de Cros aquest diumenge 11 de desembre a Velenje, Eslovàquia, i ha revalidat el títol aconseguit la temporada passada a Portugal. L’atleta d’origen marroquí també ha liderat l’equip espanyol absolut masculí que ha aconseguit la medalla de bronze per equips. A la categoria femenina, Jacqueline Martín s’ha classificat en la posició trenta-tres i Lídia Rodríguez en la trenta-cinc. Seguint amb la categoria femenina, Beatriz Caspar ha estat la millor de l’equip espanyol júnior femení aconseguint la vint-i-quatrena posició. Per últim, assenyalar que Abdelaziz Merzougui s’ha situat en la posició trenta-vuit ala categoria sub-23 masculina.


Una granja de les comarques de Girona rep els Premis Danone:\nUna granja de les comarques de Girona rep els Premis Danone: "Ramaders de l’any" i el "Premi a la Competitivitat Sostenible"\nDanone ha lliurat els Premis a Ramaders, un reconeixement que s’emmarca en els Premis a Proveïdors i Ramaders, Supplier Awards, i que la companyia atorga per tercer any consecutiu. L’acte va comptar amb la presència de l'Honorable Sr Josep Maria Pelegrí, conseller d'Agricultura, Ramaderia, Alimentació i Medi Natural, donant el seu suport a aquesta iniciativa, en la qual destaca la tasca dels més de 500 ramaders que col•laboren amb la companyia a tot el país. Sis explotacions làcties l'Estat espanyol han resultat premiades en el certamen, que consta de tres categories: qualitat i seguretat alimentària, medi ambient i competitivitat sostenible. A més, s’ha lliurat el premi especial Ramader de l'Any, en el qual es té en compte la suma dels anteriors criteris. En cada categoria es premia a dos ramaderies, en funció de si la seva producció és superior o inferior a 2.000 litres de llet diaris.\nEls propietaris de les ramaderies Nonaya, en Sales, Astúries (producció inferior a 2.000 litres al dia) i Can Ribas, a Maçanet de la Selva, Girona, (producció superior a 2.000 litres) han estat reconeguts amb el premi especial Ramader de l'Any per l’excel•lència global de les seves explotacions, destacant en tots els aspectes valorats. Danone ha premiat a les dues granges per la qualitat de la seva matèria primera, la millora contínua de les instal•lacions i la participació activa en els programes d’eficiència impulsats per la companyia.\nAmbdues granges estan gestionades per famílies i han passat el testimoni de la direcció de pares a fills. Josep Maria Ruiz, director de Can Ribas destacava la motivació que suposa per a la seva família el premi concedit per la companyia: "És un privilegi que Danone reconegui la nostra tasca i una injecció de motivació per seguir millorant, un objectiu que ens mou des del 1936 quan els meus besavis van comprar la masia. Sempre intentem fer la nostra feina el millor possible: des de la cura de les vaques, la neteja o la gestió i és una satisfacció que ara es reconegui aquest esforç".\nAntoni Bandrés, director de Gestió de Llet de Danone, va afirmar que els Premis suposen una bona oportunitat per mostrar la tasca que fan més de 500 ramaders que col•laboren amb la companyia: "Els ramaders són essencials per al nostre negoci: sempre han estat claus per al nostre creixement i qualitat de producte així com per garantir un subministrament proper i fresc a les nostres centres de producció a Espanya. Per això impulsem la competitivitat i el desenvolupament sostenible de les granges i premiem l’esforç i l’excel•lència dels nostres ramaders, reconeixent així la seva important funció en la companyia ".\nPremi a la competitivitat sostenible: Les ramaderies Sinde, a Santiago de Compostel•la, i Can Ribas, a Girona, han estat premiades per la seva competitivitat sostenible dins de les categories de producció inferior i superior a 2.000 litres diaris respectivament. Reconeixen a la ramaderia Can Ribas per participar proactivament com a granja pilot als programes de gestió i eficàcia.\nJesus Domingo M


Una nova rotonda permetrà tenir un nou accés al polígon de Valls | Diari de Tarragona\nEl desdoblament dels laterals de la C-37 millorarà l’entrada dels camions al complex industrial\n17/09/2021 07:23 | Actualizado a 17/09/2021 07:23\nAquesta setmana han començat els treballs previs a la construcció de la rotonda, unes obres que duraran nou mesos. FOTO: J. G.\nEl polígon industrial de Valls tindrà un nou accés per la carretera C-37, que permetrà millorar la mobilitat dels vehicles que accedeixen a les empreses del complex, gràcies a la construcció d’una nova rotonda.\nLes obres han començat aquesta setmana amb la realització de treballs previs, on s’està senyalitzant l’espai, posant reductors de velocitat i fent el moviment de terres per dur a terme el gruix de l’obra. Aquest és un projecte a càrrec de l’Institut Català del Sòl (Incasòl) amb una inversió total d’1,2 milions d’euros.\nLes actuacions es desenvoluparan durant els propers nou mesos. Per tant, la nova rotonda entraria en funcionament de cara a principis de l’estiu de 2022. Les obres contemplen el desdoblament dels laterals de la C-37 i la nova rotonda permetrà un accés més directe entre aquesta carretera i la zona de Palau de Reig de Dalt, on hi ha grans empreses com Ikea, entre d’altres.\nL’entrada de camions\nEls empresaris del polígon industrial de Valls celebren l’inici d’aquestes obres, per la millora que suposarà, sobretot, pel que fa a l’entrada dels camions. Ahir, el president de l’Associació d’Empresaris de Polígon, Xavier Ulldemolins, va visitar les obres i va assegurar que el col·lectiu està «encantat» amb l’inici dels treballs, ja que «era molt necessari construir la rotonda. Fa temps que la reclamem i serà un gran millora», va explicar al Diari.\n«Les obres permetran allargar els laterals 100 metres més enllà i l’entrada serà ara perfecta pels camions», va afegir. «Entenem que són obres de gran envergadura i ara toca esperar», va dir Ulldemolins en referència als nou mesos de durada. Aquest accés millorarà la comunicació de grans empreses instal·lades al polígon industrial vallenc, però també servirà per incrementar la seguretat a la via.\nLes obres hauran de conviure amb el trànsit diari de vehicles que passen per aquesta zona d’accés al polígon, i una de les principals entrades a la ciutat de Valls des del Pla de Santa Maria i des d’altres municipis de l’Alt Camp. La intenció és que les interferències siguin mínimes i, si s’escau, es construiran desviaments provisionals amb la seva senyalització corresponent.\nEl projecte també contempla un pas sota la C-37 per evacuar les aigües de la riera, així com l’enjardinament de l’accés amb la plantació d’arbrat a base de lledoners a la vorera paral·lela a la riera. Pel que fa als marges laterals de la riera es posaran àrids i es plantaran garrofers al marge nord i baladres nans en forma de massa arbustiva al marge sud.\nEl sector Palau del Reig de Dalt forma part del futur sector industrial situat al nord-est de Valls. La zona es troba urbanitzada amb vials i voreres però manca la connexió amb la carretera C-37, que està incomplerta i la que hi ha actualment és de caràcter provisional, resolt amb un camí de terres. Ara, amb la nova rotonda i el desdoblament dels laterals es podrà solucionar aquest problema i s’espera que aquestes millores i d’altres que hi ha projectades al polígon puguin ser un revulsiu i atreure noves empreses.


Acord per Llavaneres Ja tenim l'Acord per Llavaneres!!! - Acord per Llavaneres\nJa tenim l’Acord per Llavaneres!!!\nAcord 0 Comentaris Actes Tags: Actes\nAquest dissabte 21 de juny s’ha fet la presentació de la nova proposta de participació ACORD.\nAmb l’assistència d’una seixantena de persones es va fer l’acte en que es van concretar els objectius de la nova coalició de partits. Es va agrair també la presència de l’actual alcalde Juan Garcia que hi va assistir perquè allí hi havia molts amics seus. ACORD es va presentar com una proposta de progrés i d’esquerres oberta a la participació i que reclama la renovació de l’estil de fer política dels partits tradicionals.\nEn l’acte van intervenir independents i també regidors de l’ajuntament dels grups que recolzen la proposta: Emili Minguell i Joan Rubal de GENT, Josep Ruiz de SOS i Carles Blasco per NECat. També va rebre reconeixement a la seva feina la regidora Mireia Neira.\nAls seus parlaments es va destacar la necessitat que la gent s’impliqui en les qüestions de la política, que els partits escoltin la gent, siguin coherents i busquin l’acord en lloc de la confrontació. L’objectiu és presentar-se a les properes municipals de l’any vinent amb el màxim suport de la ciutadania de Llavaneres.\nAl mateix acte hi va poder participar tothom i s’hi va tractar des de la importància d’una bona gestió política del poble fins a diversos problemes més concrets com la necessitat de recuperar la TV local, com quedarà l’IBI (questió que van arribar pel twitter de l’organització), les subvencions als més necessitats, l’enllumenat, l’asfaltat i la neteja de carrers, entre d’altres. Es va recomanar tothom que quan faci una demanda a l’ajuntament ho faci per escrit, perquè en quedi constància i se’n pugui fer el seguiment.\nDesprés de llegir el manifest fundacional i amb coca i cava, es va acomiadar l’acte, tot convidant tothom a participar de la proposta i a fer el seguiment de les activitats d’ACORD a la xarxa.


La UIB farà proves específiques d'admissió per als estudis d'Educació Infantil i d'Educació Primària - Arxiu noticies - Seràs UIB. Futur alumnat - Universitat de les Illes Balears\nSeccions: La UIB farà proves específiques d'admissió per als estudis d'Educació Infantil i d'Educació Primària\nEl curs 2018-19 es farà un estudi pilot de desenvolupament d’aquestes proves d’accés.\nL’objectiu és millorar la formació inicial del professorat, tant dels graus com del Màster.\nRoda informativa: Presentació del Pla de millora de la formació inicial del professorat per al curs 2018-19 - Foto: A.Costa/UIB\nEl conseller d’Educació i Universitat, Martí March, i el rector de la Universitat de les Illes Balears (UIB), Llorenç Huguet, han presentat avui les línies mestres del Pla de millora de la formació inicial del professorat, ja iniciat l’any passat, i que s’aplicarà l’actual curs 2018-19 als estudis d’Educació Infantil, d’Educació Primària i al Màster en Formació del Professorat de la UIB.\nTant el Govern com la UIB comparteixen la premissa que la millora de la formació del professorat és un element imprescindible de qualitat i innovació i, per això, des de l’inici de la legislatura, es va constituir un grup de treball per millorar la coordinació entre les dues institucions sobre la formació inicial del professorat. Totes aquestes iniciatives s’emmarquen en el Pla cap a l’èxit educatiu i el Pla quadriennal de formació del professorat de la Conselleria i en el Programa de Millora de la Formació Inicial dels estudis de mestre i de professorat de secundària (PM_FIP) de la UIB.\nCanvis en l’accés i admissió als estudis de grau d’Educació Infantil i Primària\nEl curs 2017-18 es va disminuir l’oferta de places de nou ingrés dels graus d’Educació Infantil i d’Educació Primària a totes les Illes, amb l’objectiu de millorar la qualitat de la formació i fer-la més personalitzada. Això ha afavorit la formació de grups més reduïts, s’han abaixat les ràtios de cada grup i s’ha possibilitat que hi hagi més experiència pràctica, per tal d’assegurar una major qualitat de la formació amb metodologies innovadores lligades als contextos escolars d’èxit. S’han ofert 340 places: 100 places per al grau d’Educació Infantil i 200 places per al grau d’Educació Primària, més 20 places a cada seu (Menorca i Eivissa). Per enguany es manté la mateixa oferta de places.\nEl curs 2018-19 es farà un estudi pilot consistent en el desenvolupament d’unes proves específiques que tindran com a objectiu valorar la competència comunicativa en castellà i en català, la competència logicomatemàtica, la comunicació efectiva, les habilitats interpersonals, l’ajust psicològic, la motivació intrínseca i l’orientació cap al desenvolupament professional. Aquestes proves s’implantaran, de forma efectiva i per primera vegada, per a l’admissió del curs 2020-21. L’objectiu és atreure les persones millors i més adequades per ser docents.\nEl curs 2018-19 s'ha creat una xarxa de centres d’infantil, primària i secundària de referència, reconeguts pel seu caire innovador, pels components inclusius i per un projecte educatiu de centre consolidat acullen les pràctiques docents dels estudiants de grau i màster. L’objectiu és que puguin servir de referència d’innovació tant per als futurs mestres com per a d’altres centres educatius.\nMillora en la formació, selecció i actuacions sobre el professorat dels centres educatius i de la UIB\nEl curs 2017-18 es va començar a aplicar el Pla de formació permanent del professorat que imparteix docència als graus d’Educació Infantil, d’Educació Primària i al Màster en Formació del Professorat. Per això, s’han assignat 36.000 euros anuals de la Conselleria per fomentar les metodologies innovadores entre el professorat: 18.000 són per a formació específica per a aquest professorat, i 18.000 són per a una convocatòria de projectes de recerca i innovació orientats a la formació inicial docent d’infantil, primària i secundària.\nPel que fa a la formació específica a aquest professorat, durant el curs 2017-18 s’han realitzat deu cursos i seminaris adreçats al professorat d’infantil i primària, amb una assistència total de 276 persones. Dos seminaris i jornades adreçats conjuntament al professorat d’infantil, primària i secundària, amb la participació de 64 persones. I una jornada i un curs adreçats al professorat de secundària, amb la participació de 265 persones.\nPer a aquest curs acadèmic s’han convocat diferents cursos amb diferents edicions adreçades a professors de la UIB dels graus d’Infantil i de Primària i del Màster en Formació del Professorat. A més, també s’ha previst formació, amb diferents edicions, adreçada als tutors i formadors de la UIB de les pràctiques dels graus i als tutors dels centres educatius d’infantil i primària que participen a les pràctiques de grau, i als tutors dels centres de pràctiques de secundària que participen a les pràctiques del Màster en Formació del Professorat.\nPel que fa a la convocatòria de projectes de recerca i innovació orientats a la formació inicial, actualment hi ha sis projectes subvencionats, dels quals cinc estan centrats en els estudis d’infantil i primària, i un està centrat en els estudis de secundària.\nEl curs 2017-18 la UIB va començar a aplicar criteris de selecció de professorat associat per a la docència dels graus d’Educació Infantil i d’Educació Primària prioritzant la seva formació i vinculació amb la pràctica docent en centres educatius d’infantil i de primària.\nEl curs 2018-19 la Universitat treballa en la millora dels processos d’assignació de professorat permanent i revisa el perfil del professorat que imparteix docència, per seleccionar-ne aquell que disposi de les habilitats més ajustades a impartir docència als estudis.\nFinalment, el curs 2018-19 es continuarà amb el procés de revisió del funcionament de les actuals pràctiques, i es van dissenyant mesures de millora a partir de la feina conjunta entre el professorat de la Universitat i el professorat dels centres de referència. L’objectiu d’aquestes mesures és fomentar metodologies innovadores entre el professorat de la UIB, i la innovació amb la participació de docents de les tres etapes educatives (infantil, primària i secundària).\nData de publicació: Tue Dec 04 14:49:00 CET 2018


Persones Grans amb Opinió: Saber envellir\nFent exercici saludable\nCom sigui que tinc una edat bastant avançada em permeto donar als meus companys, la Gent Gran, uns consells per gaudir dels anys daurats.\nHas de cuidar el teu físic per agradar, no deixis que et vegin descuidat i mal vestit. Mou-te, passeja, no et tanquis a casa, fes exercicis gimnàstics, no deixis que el temps rovelli el teu cos. Camina erecte, sense arrastrar els peus.\nNo deixem de llegir mai\nHas de mantenir despertes i àgils la memòria i la capacitat intel·lectual, per obtenir-ho, has de llegir, escriure, parlar molt amb tothom; has de relacionar-te amb els amics que tens i procura fer-ne de nous; recorda amb alegria els bons temps passats i no t’aturis amb els dolents; mantén la il·lusió i l’esperança amb els teus futurs desitjos que t’hagis programat; dedica temps a activitats socials i lúdiques; evita espais vagarosos perquè no entrin en el teu esperit ni l’apatia, ni el desànim ni la depressió. Procura portar un dietari per no tenir espais buits al dia, doncs un horari endreçat serà un gran ajut pel teu devenir diari; referent a això, els antics deien: “servabo ordinem et ordo servabit te.” (Guarda un ordre i l’ordre et guardarà a tu)\nNo estiguis malhumorat\nNo estiguis malhumorat, sigues amable, simpàtic i optimista amb tothom, especialment amb els amics; procura somriure sempre que en tinguis un motiu, demostra que dintre teu hi regne l’alegria. Es aconsellable reunir-te, de forma periòdica, amb amics i companys d’estudis o treball; a més, procura fer amistat amb altres que puguis conèixer, doncs els anys no passen sense que la parca arrabassi amb la dalla persones de la nostra edat.\nNo descuidis l'afecte\nNo oblidis ni la tendresa ni l’afecte, doncs, quan s’arriba a una edat avançada hi ha necessitat d’estimar i que t’estimin, és un extrem que has de cuidar, si tens la sort que pots envellir junt amb la parella, és lo més bonic i joiós que pots desitjar. Si has tingut la desgràcia de no poder-ne gaudir, procura tenir una bona amistat, que compagini amb la teva personalitat, que et comprengui, que hi tinguis una mútua i desinteressada correspondència d’atenció i comprensió. No oblidis que poder comptar amb una amistat que t’estengui la mà amb sinceritat i tendresa, mai et fallarà en els moments difícils.\nPensa en el temps, ara, ja és passat, i, aquests moments ja no tornaran, per tant, aplica aquests consells abans que t’embolcalli el capvespre de la vida.\nPublicat per Persones Grans amb Opinió a 17:58\nBons consells i molt encertats, així es manté una higiene mental extraordinària molt important per a la gent gran, tots els seus consells són excel · lents, la meva enhorabona ia practicar tots i cada un d'ells.\nUna cordial salutació, i bon post, moltes gràcies, Josep Maria V.\n19 d’octubre de 2014, a les 19:05\nHem sentit a dir que un cristià trist és un mal cristià. Fent un paralel·lisme molt clar, en Josep Mª. també ens diu ara que un ciutadà trist és un mal ciutadà, i ens dóna uns bons consells per superar-ho, convençut de que una persona que viu trista i angoixada, no ajuda a crear ni optimisme ni alegria ni bon ambient al seu costat. Crec que ens cal seguir els seus adients consells, en la certesa de que poden ajudar-nos molt a viure en plenitud, amb serenor i amb una gran pau i joia interiors.\n19 d’octubre de 2014, a les 21:23


Ilià Ehrenburg (en rus: Илья Григорьевич Эренбург) (Kíev, 14 de gener de 1891 (Julià) – Moscou, 31 d'agost de 1967), nom complet amb patronímic Ilià Grigórievitx Ehrenburg (rus: Илья́ Григо́рьевич Эренбу́рг AFI /ɪˈlʲjæ ɡrʲɪˈɡorʲjɪvɪtɕ ɪrʲɪnˈburk/ ( ? i escolteu-ne la pronunciació en rus), de vegades transcrit i transliterat com a Erenburg - 14 (26) de generfou un escriptor, poeta, assagista, periodista, traductor de francès i castellà, activista social i fotògraf rus. En 1908-1917 i 1921-1940 va estar-se a l'exili, i des del 1940 va viure a la Unió Soviètica.\nPeriodista, escriptor, poeta, novel·lista, guionista, traductor, polític, escriptor de literatura infantil, prosista i periodista d'opinió\nSoviet Suprem (1950–)\nWorld Peace Council (en) (1950–)\nEhrenburg va jugar un paper especial durant la Segona Guerra Mundial en la documentació de l'Holocaust. L'agost de 1941, va tenir lloc una trobada de prominents ciutadans jueus soviètics a Moscou. Solomon Mikhóels, Pérets Màrkix, Solomon Lozovski, Xakhno Epstein i Ilià Ehrenburg entre d'altres, es van reunir per incentivar la comunitat internacional a incrementar el suport polític occidental a la Unió Soviètica contra l'Alemanya Nazi durant la Gran Guerra Pàtria. Aquests van ser els inicis del Comitè Jueu Antifeixista, que va ser establert a Kúibixev, actual Samara, Rússia, a l'abril de 1942 amb el suport de les autoritats soviètiques.\nDes de 1948 Ehrenburg, juntament amb el físic francès Frédéric Joliot-Curie, va jugar un paper destacat en els "partidaris de la pau" (més endavant: Consell Mundial de la Pau), per al qual el seu vell amic de Picasso va dibuixar el famós colom de la pau. Ehrenburg estigué entre els autors de l'apel·lació d'Estocolm del 1950, per una prohibició de les armes nuclears, que va rebre milions de signatures a tot el món. A Estocolm va conèixer la seva última amant que es va casar amb un polític suec Liselotte Mehr, que més que més tard va jugar un paper important en la decisió d'escriure la novel·la Desglaç i les seves memòries. El 1952 va rebre el Premi Stalin de la Pau per la seva tasca a favor del moviment de la pau.\nObtingut de «https://ca.wikipedia.org/w/index.php?title=Ilià_Ehrenburg&oldid=27287380»\nDarrera modificació: 24 maig 2021 a les 09:06\nLa pàgina va ser modificada per darrera vegada el 24 maig 2021 a les 09:06.


Una campanya promou per Nadal l'oferta turística de la comarca — Informació i notícies sobre tot el que passa al Baix Llobregat i l'Hospitalet del Llobregat\nMiércoles, 30 de noviembre de 2016 | Leída 42 veces\nUna campanya promou per Nadal l'oferta turística de la comarca\nAmb un element típicament nadalenc, la llumineta, es farà el sorteig d'un cistell de productes i experiències a valorat en 1.000 euros\nAmb un element típicament nadalenc, la llumineta, el Consorci de Turisme del Baix Llobregat ha posat en marxa una original campanya coincidint amb el Nadal i alhora promoure l’àmplia i completa oferta turística de la comarca per a aquestes festes.\nLa sort decidirà el guanyador o la guanyadora d’un premi sense precedents per a tota la família al Baix Llobregat: un cistell de productes i experiències a la comarca valorat en 1.000 euros. Aquest serà el gran al·licient de la primera Llumineta del Baix Llobregat, que es posa en marxa l’1 de desembre per mitjà del web lallumineta.cat.\nAquesta original llumineta online permetrà a cada usuari escollir qualsevol número disponible per tal de participar en el sorteig, que anirà d’acord amb el primer premi de la Grossa de Cap d’Any (31 de desembre). Abans d’aconseguir fer-se amb el número escollit, s’haurà de respondre correctament a una pregunta sobre un espai d’interès turístic del Baix Llobregat. D’aquesta manera la campanya promocionarà els punts d’interès turístic, cultural i patrimonial de la comarca, i l’ampli ventall d’esdeveniments que tenen lloc al Nadal.\nEl Pessebre vivent i el Market Vivent de Corbera, les Coves de Montserrat a Collbató, la Fira de la Puríssima de Sant Boi, la Fira Avícola de la Raça Prat, la Cripta Gaudí, el Palau Can Mercader i el Museu de les Matemàtiques de Cornellà, o el Caça-Tions de Vallirana són alguns dels exemples sobre els que hauran de respondre els usuaris de la llumineta. La iniciativa pretén, a més de promocionar la comarca, divulgar sobre els múltiples punts i esdeveniments d’interès que poden ser més rellevants, especialment, durant les festes nadalenques.


Creu Roja ofereix targetes del Bon Àrea aquest agost per a infants mal nodrits - Regió7 :: El Diari de la Catalunya Central\nCreu Roja ofereix targetes del Bon Àrea aquest agost per a infants mal nodrits\nEl tancament del centre obert de la institució humanitària per vacances els fa buscar una alternativa per garantir l'àpat dels infants que hi sopen cada diaEs tracta de set famílies\ng. a.manresa 11.08.2014 | 07:35\nLes targetes van ser entregades a final del mes de juliol G. A.\nEl tancament del centre obert de Creu Roja, Casal-Ot, aquest mes d'agost ha dut a la institució humanitària a oferir compres gratuïtes a les famílies dels nens i nenes que hi sopen cada nit. L'objectiu és garantir l'àpat diari durant el temps que aquest estigui tancat. Així, 7 dels 10 infants usuaris gaudiran d'una targeta de crèdit amb saldo per poder afrontar l'alimentació aquests dies.\nEl Casal-Ot, amb una vintena d'usuaris derivats pels Serveis Socials de l'Ajuntament de Manresa, pretén prevenir i compensar dèficits psicosocials dels infants en risc social mitjançant una tasca educativa fora de l'horari escolar. Malgrat que ja oferien berenars, darrerament, educadors i voluntaris van percebre un augment dels casos de nens i nenes que no gaudien d'una alimentació adequada pel que, el gener passat, van decidir començar a oferir sopars cada dia. "No tots són conseqüència de la pobresa, també hi ha casos d'infants que no mengen el que haurien de menjar", explica Laia Collado, educadora al Casal-Ot, pel que prefereix substituir el mot "desnodrits per mal nodrits".\nEn total, la meitat dels usuaris del Casal-Ot -10 infants d'entre 4 i 12 anys- s'han quedat a sopar durant aquest temps. A aquesta actuació, inclosa en el programa d'emergència per donar suport a l'alimentació infantil, s'hi sumen les nou beques menjador que Creu Roja ha ofert aquest curs acadèmic.


Els doblers... a l'abast de quines mans?\n03 juny 2020 19:17\nTemes del dia #educació#SindicatsEducació#MallorCaNostra#TurismeMallorca#Palma#habitatge#Pagesia#FundacióMallorcaLiterària#LaLlunaenVers#fase3#residuzero#NitdeSantJoan#novanormalitat#ConselldeMallorca#Cantemdesdecasa#PIMEM#ERTO#MÉSperMallorca#presons#ElPi#OCB#InformatiuBalear\nL'Executiu central assegura trobar-se en la part final de les negociacions sobre el nou sistema de finançament. Mentrestant, formacions com PP i ERC mostren reticència\nC. Ares/Agències | 11 juliol 2009\n"Més a prop que mai" i "a l'abast de la mà". Des de l'Executiu central, tant Rodríguez Zapatero com Fernández de la Vega varen fer aquestes apreciacions quan falten tan sols uns dies per a la data final de tancament del nou model de finançament.\nLes negociacions s'han accelerat en les darreres hores i ho han fet principalment a Catalunya, clau per culminar un procés criticat pel PP, que va denunciar l'"obscurantisme" del Govern en la renovació del sistema.\nL'Executiu va reconèixer així "notables avenços" en les negociacions després que les converses entre la vicepresidenta segona, Elena Salgado, i el conseller d'Economia català, Antoni Castells, fessin entreveure, per primera vegada, la possibilitat d'un acord.\nLes caselles de la quadrícula del sudoku del finançament es van omplint a poc a poc i sembla que, tal com ha assegurat el mateix president del Govern, l'acord és "molt a prop".\nDes del palau de la Moncloa, la vicepresidenta primera també va insistir que "l'acord es troba a l'abast de la mà" i assegurà que el Consell de Política Fiscal i Financera (CPFF) es convocarà la setmana que ve, com havia promès el president.\nTanmateix, l'optimisme del Govern contrasta amb les crítiques que arriben des del carrer Genova i l'escepticisme de la resta de les formacions.\nEl vicesecretari de política autonòmica del PP, Javier Arenas, va acusar així l'Executiu d'"obscurantisme" i assenyalà que, ara per ara, cap de les comunitats governades pels populars no coneix el model, sinó que únicament tenen constància d'algunes xifres i no de l'import global.\nEn aquest sentit, els presidents autonòmics de Madrid, València i Galícia van retreure al Govern central la manca de consideració en les seves peticions. Per exemple, ahir la cort de Camps demanà almenys 1.800 milions d'euros en cas que finalment Catalunya rebi els 3.100 promesos.\nMés reunions al Principat\nAixí les coses, sembla que, en especial a Catalunya, els darrers detalls es tanquen en reunions paral·leles i a porta tancada.\nAixí, el conseller d'Economia, Antoni Castells, va participar ahir mateix en un encontre amb els màxims dirigents d'ERC. Després de la reunió, va assegurar a la premsa que "havia anat bé", tot i que puntualitzà que els republicans es mostraren certament "insatisfets" amb la xifra.\nInsatisfacció i escepticisme malgrat que, en teoria, el conseller no acudia amb les mans buides ja que, segons sembla, el dia anterior la ministra d'Economia, Elena Salgado, li havia infomat dels paràmetres a negociar.\nEn aquest sentit, Catalunya podria obtenir un model de finançament que es desplegaria "de manera gradual en quatre o cinc anys" i que, en finalitzar aquest termini, reportaria a Catalunya uns 3.100 milions d'euros addicionals a l'any. Per ERC, el mínim haurien de ser 3.800.\nPimem considera «imprescindible» la creació de l'ERTO turístic


Política de privadesa - LA VIDA EN DANSA\nEn compliment amb el deure d’informació recollit a l’article 10 de la Llei 34/2002, de 11 de juliol, de Serveis de la Societat de la Informació i del Comerç Electrònic, a continuació es faciliten les següents dades:\nEl lloc web i el domini www.lavidaendansa.com pertanyen a Laura Garcia Jordan amb NIF 46691981A.\nL’accés i/o ús d’aquest lloc web Lavidaendansa – Laura Garcia Jordan atribueix la condició d’USUARI, que accepta, des d’aquest accés i/o ús, els presents termes d’ús: L’ús del lloc web www.lavidaendansa.com proporciona l’accés a articles, informacions i continguts propietat de Laura Garcia Jordan. L’usuari assumeix la responsabilitat de l’ús del web.\nL’usuari es compromet a fer un ús adequat dels continguts que La vida en dansa ofereix a través del seu web i amb caràcter enunciatiu però no limitador, a no emprar-los per:\ndifondre continguts o propaganda de caràcter racista, xenòfob, pornogràfic-il·legal, d’apologia del terrorisme o que atempti contra els drets humans;\nprovocar danys en els sistemes físics i lògics de La vida en dansa – Laura Garcia Jordan, dels seus proveïdors o de terceres persones, introduir o difondre a la xarxa virus informàtics o qualsevol altres sistemes físics o lògics que siguin susceptibles de provocar els danys anteriorment esmentats;\nLa vida en dansa – Laura Garcia Jordan es reserva el dret de retirar tots aquells comentaris i aportacions que vulnerin el respecte a la dignitat de la persona, que siguin discriminatoris, xenòfobs, racistes, pornogràfics, que atemptin contra la joventut o la infància, l’ordre o la seguretat pública o que, al seu parer, no resultessin adequats per a la seva publicació.\nEn qualsevol cas, La vida en dansa – Laura Garcia Jordan no serà responsable de les opinions abocades pels usuaris a través del bloc o altres eines de participació que puguin crear-se, d’acord amb el que preveu la normativa d’aplicació.\nPer mitjà d’aquest lloc web es recullen dades de caràcter personal necessàries per a la gestió i manteniment d’alguns dels nostres serveis així com per enviar-te informació i promocions del teu interès, en compliment del que estableix la Llei Orgànica 15/1999, de 13 de desembre, de Protecció de Dades de Caràcter Personal i la LSSICE 34/2002, de 11 de Juliol, de la Societat de la Informació i de Comerç Electrònic. Aquestes dades són incloses en els nostres fitxers, que es troben convenientment inscrits en el Registre de l’Agència de Protecció de Dades. Sense perjudici de les finalitats que en cada cas s’indiquin, aquesta informació serà guardada i gestionada amb la seva deguda confidencialitat, aplicant les mesures de seguretat informàtica que estableix la legislació aplicable per impedir l’accés o ús indegut de les seves dades, la seva manipulació, deteriorament o pèrdua.\nEn qualsevol moment l’usuari pot exercir els seus drets d’accés, rectificació o cancel·lació en relació amb aquestes dades, dirigint la seva sol·licitud a l’adreça del titular dels fitxers. Podeu trobar formularis per a l’exercici dels seus drets en el lloc web de l’Agència de Protecció de Dades\nPOLÍTICA D’ENLLAÇOS EXTERNS\nLa vida en dansa – Laura Garcia Jordan no exercirà cap tipus de control sobre els llocs i continguts dels enllaços cap a altres llocs d’internet.\nEn cap cas La vida en dansa – Laura Garcia Jordan assumirà cap responsabilitat pels continguts d’algun enllaç pertanyent a un lloc web aliè, ni garantirà la disponibilitat tècnica, qualitat, fiabilitat, exactitud, amplitud, veracitat, validesa i constitucionalitat de qualsevol material o informació continguda en cap d’aquests hipervincles o altres llocs d’Internet.\nIgualment la inclusió d’aquestes connexions externes no implicarà cap tipus d’associació, fusió o participació amb les entitats connectades a menys que així s’indiqui en el text que acompanyi aquest enllaç.\nAquest lloc web té com a objectius:\n– Anunciar el servei de La vida en dansa- Laura Garcia Jordan com a facilitadora de Biodansa i Terapeuta Biodinàmica Craneosacral i altres tallers / activitats vinculats.\n– Anunciar les activitats organitzades des de La vida en dansa.\nSUBSCRIPCIÓ AL BUTLLETÍI\nD’acord amb el Reglament General sobre la Protecció de les Dades Personals (RGPD), Laura Garcia Jordan – La vida en dansa utilitzarà la informació que proporciones en el formulari de subscripció per estar en contacte amb tu i per proporcionar-te novetats i activitats.\nPots canviar d’opinió en qualsevol moment si fas clic a l’enllaç de cancel·lar la subscripció al peu de pàgina de qualsevol correu electrònic que rebi de nosaltres o contactant-nos a lavidaendansa@gmail.com. Tractarem la vostra informació amb respecte. Per obtenir més informació sobre les pràctiques de privacitat, visita el nostre lloc web. En fer clic a continuació, accepteu que podrem processar la vostra informació d’acord amb aquests termes.\nPer enviar el butlletí faig servir Mailchimp. Si fas clic a “subscriure’t”, acceptes que hi enviem les teves dades. Aquí pots consultar la política de privacitat de Mailchimp


DESCOBRINT LA COSTA BRAVA | Trek and Ride\nPer fer aquesta experiència encara més autèntica, us proposem que munteu els nostres cavalls espanyols. Ells us guiaran a través d'aquesta regió caracteritzada per una gran varietat de paisatges, prats i boscos de pins, platges idíliques i verdes valls. Galopareu per esplanades i prats, a través de valls i serpentejants pistes forestals i els nostres cavalls us permetran accedir a remotes zones allunyades de la civilització.\nUs convidem a allotjar-vos en el nostre hotel i cases de camp, en una granja rural amb més de 500 anys d'història que es manté fidel al seu passat però sense renunciar al present. Podras decidir quants dies vols muntar… ¡des de 2 fins a 6 dies!\nDIA 1. BENVINGUTS A CAN MUNÍ (DIUMENGE)\nArribem al poble rural de Can Muní (Pins) per la tarda. S'ubica en el cor del Baix Empordà, enmig de la naturalesa i amagat dels transeünts. La nostra granja de murs de pedra us dona la benvinguda. Aquí coneixereu a la família, al vostre guia i a l'equip de Can Jou. Després del sopar us farem una introducció del programa de la setmana i us parlarem de les especials característiques dels nostres cavalls, en una conversa personal que ens permetrà assignar el cavall perfecte per a cada genet.\nDIA 2. ELS NOSTRES POBLES MEDIEVALS (DILLUNS)\nL'escenari d'avui és la regió del Baix Empordà, passant per Gauses, un petit poble medieval amb una església del segle XV. Després continuarem fins a Llampaies, cavalcant a través de boscos de faig, fins arribar a Sant Jordi creuant una vinya. Ens portarà unes tres hores arribar a cavall a Sant Jordi Desvalls, on pararem per fer un deliciós pícnic. En el camí de tornada a Can Muní passarem pels pobles de Vilopriu i Colomers i veurem cases amb finestres gòtiques i renaixentistes i entrades de bòvila amb escuts esculpits. Un cop a Can Muní gaudirem d’un moment relaxant en els jardins en companyia dels cavalls, que descansen en els camps de la granja.\nDIA 3. A LA PLATJA! (DIMARTS)\nAvui ens preparem per anar a la platja amb els cavalls. Per poder estar allà abans del migdia , començarem baixant per carreteres envoltades de boscos i caps de cultiu, passant per petits pobles medievals com Les Olives. Aquí veurem la extensa plana oberta de l'Alt Empordà amb la gran badia de Roses tancada pels Pirineus al nord i el Montgrí al sud. Arribarem a Sant Martí d'Empuries, un petit poble medieval amb vistes a la runes greco-romanes d'Empúries. Menjarem en una terrassa enmig del poble des de la qual tindrem unes magnífiques vistes del Mediterrani. Entrada la tarda tornarem a Pins, alternant el trot i el galop i seguint el camí d'una de les més antigues carreteres medievals, que segueix el GR2 creuant Vilademat i Palauborrell. Ens acomiadem d'aquestes maravelloses vistes fins la pròxima visita!\nDIA 4. EL PAISATGE DE DALÍ (DIMECRES)\nAvui serà un dia llarg en la sella, amb llargues galopades a través del bosc de pins del Baix Empordà. Deixem Pins en direcció a Flaçà a través dels boscos i prats que envolten aquesta ciutat, fins topar amb l'antic Camí Reial que va des de Girona a La Bisbal, molt utilitzat en segles passats. Arribarem a La Pera, des d'on podem veure el Castell de Púbol. Dalí va comprar aquest castell per el gaudi de la seva muller Gala. Des d'aquí, muntarem fins a Foixa, un dels principals centres de l'antic mapa medieval, que conserva un espectacular castell enmig de la plana del Baix empordà que domina les terres que posseïa el comte d'Empúries. Aquí farem un descans per menjar resguardats a l'homra d'oliveres centenàries. Després de menjar portarem els nostres cavalls per una ondulant pista forestal.\nDIA 5. A GALOPAR! (DIJOUS)\nDeixem Pins per dirigir-nos a Saus i Vilaur, dos pobles medievales que mantenen la seva antiga estructura, amb les seves esglésies fortificades i els seus carrers sinuosos. Muntarem a través dels boscos de la zona fins arribar a Calabuig. Aquesta petita ciutat té un imponent aspecte degut al seu antic castell i la seva església fortificada. Arribarem a Báscara, un altre poble medieval, on menjarem. Després de dinar visitarem la pista d'equitació on es posaran a prova les teves habilitats com a genet ¡galopant tant com puguis!\nPer tornar a Can Muní anirem per camins a través d'ondulants turons, paisatges arbrats i camps obertsabiertos.\nDIA 6. NADANT AMB ELS CAVALLS! (DIVENDRES)\nAvui ens dirigim cap al riu Fluvià que seguirem fins arribar al llac Valveralla. Aquest petit llac està format per una corba del riu que crea un indret tranquil i amagat de la vista dels més curiosos. És el moment de nadar amb els nostres cavalls. Una experiència inoblidable! Després del bany menjarem a prop del llac. Per la tarda tornarem a través d'un dels pobles amb més encant de la regió, Sant Mori, que mantenen un castell deshabitat des del segle XII i que va ser restaurat en el XV per convertir-se en un bonic castell renaixentista. Continuarem el nostre camí a través del bosc fins arribar a la granja per la vessant est.\nDIA 7. GALOP A TRAVÉS DE CAMPS DE CULTIU I ARBRES FRUITERS (DISSABTE)\nEns dirigim cap a Vilopriu i Colomers. Creuarem camps de blat i arbres fruiters. Arribarem a Jafre i Verges on pararem per fer el pícnic. Per la tarda gaudirem de llargues galopades pels boscos de pins. Arribarem a Les Olives, un típic poble català, per després tornar cap a casa. Ha estat un dia de comiat bastant actiu!\nDIA 8. FINS AVIAT! (DIUMENGE)\nEsmorzar i sortida… Esperem tornar a veure'ls aviat! (o per què no continuar amb una altra setmana de ruta per les muntanyes?)\nPrograma a mida. La setmana completa és de diumenge a diumenge, però podeu començar qualsevol dia. Els diumenges no hi ha ruta a cavall.\nPreu bàsic: 500.00 €\nDia addicional: 180.00 €\nHabitació individual: 96.00 €\t(+ 32€ per nit extra)\nTrasllats: 150.00 €\t(Des de/a l'aeroport de Barcelona (màxim 4 persones))\nTrasllats: 60.00 €\t(Des de/a l'aeroport de Girona (màxim 4 persones))\nPreu per persona en habitació doble/ en base a 2 dies a cavall i 3 nits\nPensió completa amb vi en els menjars nocturns.\nTrànsfert des de l'aeroport de Barcelona, estació de trens o autobusos.\nDates: De diumenge a diumenge qualsevol dia de l'any\nHores al dia: de 4 a 6 hores al dia\nGrup: Minim 2 persones\nMaximum group: 10 persones\n+ 32€ per nit extra\nDes de/a l'aeroport de Girona (màxim 4 persones)\nhabitació individual: 96.00 €\ntrasllats: 60.00 €


"Bloodsports" Suede (2013)\nIniciSuede"Bloodsports" Suede (2013)\nRedacció dissabte, d’abril 27, 2013\nMés de deu anys han trigat els Suede per donar continuació a la seva carrera, dic jo que les reedicions deluxe i la gira de reunió haurà jugat el seu paper decisiu, a més, i malgrat les últimes relliscades d'estudi, és evident que els seus concerts han mostrat una base de fans realment gran que continuen adorant els seus discos més llorejats. Era inevitable que la maquinària no deixés de rodar.\nEl títol triat "Bloodsports", esports de sang, ja sabeu de la seva idiosincràsia costumista urbana amb l'eterna lluita de sexes i la seva visió d'emocions escatològiques al límit, ara des d'un punt de vista més madur.\nCom llegireu a totes les notes de premsa, el seu líder Brett Anderson diu sobre les cançons que sonen a una barreja entre "Dog Man Star" i "Coming Up", una bona manera de crear opinió abans de sortir el disc al carrer, per cert, a l'estil que ha fet amb nota molt alta el seu mestre Bowie (i el mateix dia), i no vaig a treure-li la raó, però el disc en línies generals no és ni per casualitat tan rodó com qualsevol dels dos referenciats, el que era d'esperar.\nSi que hi ha un canvi substancial pel que fa al so i a l'actitud que superen per golejada als seus predecessors. De les coses a destacar, la guitarra d'Oakes és del millor del disc, per a mi és part fonamental d'aquest retorn, se sap de cap a peus tot l'abecedari de riffs de la primera època, però el més important és que el pren amb molt d'ofici i aconsegueix donar-li al disc la brillantor que tots els seus fans esperàvem. Sobre Brett Anderson només dir que m'agradava més quan cantava pitjor, amb menys tècnica, apreciació respecte a les balades de la segona part-final del disc, no arribant de cap manera a la segona part de "Dogmanstar", si és el que pretenien, tot i que cal reconèixer-li la intensitat i la passió amb la qual interpreta, valor afegit a unes cançons bastant previsibles dins l'espectre del seu repertori.\nAmb tot es pot perdonar l'obvietat de "Barriers", o que "Snowbird" soni a plagi de "She", o que els la la las de "Hit Me" semblen retallats de "Beatiful Ones", fins i tot que "It starts and End with You" sembli una versió del "Refugees" dels The Tears. I encara que el "Dog Man Star" només el veig reflectit clarament en "Flautlines", una de les meves preferides, i alguns detalls en riffs de Oakes, poc més, es nota que volen recuperar el temps perdut i s'esforcen per agradar.\nDiguem que "Bloodsports" és molt bon disc per als incondicionals de sempre, jo mateix estic gaudint força del disc, però tampoc li donaria tan alta puntuació com he vist en algunes publicacions de tirada, el meu consell és que si mai has connectat amb ells no cal ni que ho provis. Veig més aquest disc com el punt d'inflexió a una nova etapa en ascendent, assimilats definitivament i de manera intel·ligent els tics i trucs que agraden als fans de base. Més que un gran disc, és una gran notícia el retorn de Suede a aquest nivell i de cara als propers anys.\nBrit Pop Rock Alternatiu Suede


Acord per a promoure l'oci segur, sostenible i de qualitat a la Comunitat Valenciana - À Punt\nAcord per a promoure l'oci segur, sostenible i de qualitat a la Comunitat Valenciana\nL'objectiu és evitar el consum de substàncies psicoactives, legals i il·legals en zones turístiques.\n11 d'octubre 2019 - 19:21\nLes secretàries d'Estat de Turisme i de Serveis Socials han signat a Cullera un acord per a promoure un oci segur, sostenible, saludable i de qualitat. L'objectiu és evitar el consum de substàncies psicoactives, legals i il·legals, ja que les conseqüències poden incidir negativament sobre els municipis i comunitats amb zones turístiques.\nSegons les institucions, les conductes violentes o vandàliques “deterioren la convivència i el benestar” de la ciutadania i generen perillositat. A més, causen costos de manteniment d'infraestructures i de vigilància i ocasionen despeses addicionals per la necessitat de rebre atenció sociosanitària.\nTot això, conclouen en les secretaries d’Estat, perjudica la imatge d'Espanya com a destinació turística de qualitat.\nMitjançant l’acord, també volen implicar les organitzacions sectorials i les empreses d'oci i hostaleria perquè duguen a terme “accions de sensibilització sobre l'oci segur i responsable".\nEn aquest sentit, entre els professionals del sector es promourà una cultura de servei "responsable en la venda i dispensació de l'alcohol". També es conscienciarà sobre la prevenció del consum de drogues il·legals en locals i la reducció de riscos i danys associats al consum de tota mena de substàncies psicoactives.


Hospitals en Al jīzah - Directori - Llistat - Guia - Hospital - Egipte - Hospitalsworldguide\nPàgina d'inici › Per país › Egipte › Hospitals en al jīzah\nHospitals en al jīzah Egipte\nHospitals en Al jīzah recomanades:\nSi viu a Al jīzah, sabrà que té centres de salut propers a la seva residència per a totes les consultes amb el metge general. Però una vegada que el problema requereixi atenció especialitzada, imatges o proves de laboratori, és possible que hàgiu d'anar a un dels Hospitals en Al jīzah. Per trobar el seu número de telèfon i adreça de contacte actualitzats, consulteu aquí Hospitalsworldguide.\nSi heu vist alguna informació errònia al registre de qualsevol dels Hospitals en Al jīzah enumerats en aquest directori, feu-nos-ho saber i ho puguem corregir immediatament després de rebre el missatge. És molt important que la gent tingui la informació correcta dels hospitals. Gràcies per la vostra col·laboració.\nSentir-se estrany, o notar un símptoma estrany com un marejos quan normalment no ho ha tingut, pot ser l'anunci d'alguna cosa que requereix atenció mèdica. Aquest directori conté tots els hospitals de Egipte muntats. Així que us assegurem que trobareu tot Hospitals en Al jīzah d'una ullada.\nHospitals en Al jīzah per categoria\nAls hospitals públics de Al jīzah (Egipte) es pot consultar amb diversos especialistes en diferents branques de la medicina. Si voleu saber quins són aquests centres, podeu consultar la nostra llista, ja que conté tots els hospitals públics d'aquesta zona\nSi fos molt fàcil i ràpid d'accedir a totes les consultes, tractaments i proves complementàries que es necessiten en la xarxa pública Al jīzah (Egipte), potser molt poques persones aniran a hospitals privats. Però sabem que la realitat no és així. Per aquest motiu, si necessiteu trobar un hospital privat fiable, consulteu-lo a la llista que us oferim a l'enllaç de dalt\nMostrant 11 Hospitals en Al jīzah\nHospitals en Al jīzah per ciutat important\nA Giza, una ciutat situada a Egipte, la gent pot comptar amb diferents centres hospitalaris per atendre les seves emergències mèdiques o les seves consultes rutinàries amb el seu especialista. Si voleu contactar amb algun d'aquests centres, cerqueu-los aquí.\nLa població de Al Ḩawāmidīyah, Egipte sempre ha confiat en una atenció mèdica de qualitat dels hospitals dels voltants. Si necessiteu consultar la informació de contacte i la ubicació geogràfica d'un d'aquests hospitals, ens complau dir-vos que a Hospitalsworldguide trobareu tot el que necessiteu saber.\nSi camina Awsīm, aquesta bella ciutat que hi ha Egipte, va tenir un accident de poca importància però encara requereix atenció mèdica urgent, aquí en aquesta guia trobarà tots els hospitals propis de vostè.\nEmmalaltir pot ocórrer de sobte, el moment que menys espera. Si visiteu o visiteu Madīnat Sittah Uktūbar, aquesta bella ciutat Egipte, i teniu símptomes molestos com el dolor abdominal, nàusees o vòmits, potser hauríeu d'anar a l'hospital més proper. Vegeu tota la informació de l'hospital aquí a Hospitalsworldguide.\nTenir la salut és el primer i més important per fer-nos sentir feliços i complerts. Si necessiteu un especialista en algun camp com medicina general, pediatria, geriatria, psiquiatria, psicologia, etc., busqueu-lo en aquest directori d'hospitals Aş Şaff, Egipte.\nHospitals de Al ‘Ayyāţ, en Egipte. Trobeu aquí tota la informació de contacte i molta més informació de tots els centres hospitalaris que hi ha a la ciutat. La vostra salut és el més important i, per aquest motiu, no hauríeu de retardar-vos a buscar l'especialista que necessiteu en aquest moment.\nHospitals en Al jīzah per província\nMés destacats Hospitals en Al jīzah


Argimon descarta avançar mesures per Setmana Santa: falta "una eternitat"\nActualitzat 26/02/2021 13:15 CET\nDiu que la situació epidemiològica actual és d'"estabilitat"\nEl secretari de Salut Pública de la Generalitat, Josep Maria Argimon, ha descartat avançar possibles mesures pel coronavirus aquesta Setmana Santa perquè encara falta un mes per als festius i, en clau de pandèmia, 30 dies són "una eternitat".\nHo ha dit en una roda de premsa al costat dels consellers en funcions Alba Vergés i Miquel Sàmper, en la qual ha concretat que els indicadors de la pandèmia estan en una situació d'"estabilitat" que al seu parer es mantindrà aquests pròxims dies.\nDe fet, el secretari ha destacat que els indicadors no creixen sinó que s'ha registrat una baixada "pràcticament imperceptible" motiu pel qual la previsió del departament és disminuir el nombre de persones ingressades a les UCI en les pròximes setmanes.\nEn aquest sentit, Vergés ha reiterat que la xifra actual d'ingressats és "preocupant" per al sistema sanitari català, i que si ara es registrés un repunt de casos que es reflectís en més hospitalitzacions els centres estarien obligats a desprogramar l'activitat assistencial.\nQuan li han preguntat per les noves mesures que permeten obrir centres comercials i establiments de 400 metres quadrats, entre d'altres restriccions anunciades aquest divendres, Argimon ha vaticinat que "és possible i probable" que augmenti el nombre de casos.\nA hores d'ara, Catalunya registra 10.000 casos setmanals de mitjana i Vergés ha insistit en el fet que es compleixin les mesures de seguretat, disminuir riscos i evitar les trobades fora de la bombolla de convivència.


McDonald’s, primera cadena de restauració amb la ‘Q’ de qualitat turística – Comunicatur\nHome/Empreses/Restauració/McDonald’s, primera cadena de restauració amb la ‘Q’ de qualitat turística\nMcDonald’s s’ha convertit en la primera cadena de restauració en obtenir la certificació ‘Q’ de Qualitat de l’Institut per a la Qualitat Turística Espanyola (ICTE) per als més de 410 restaurants que té a Espanya.\nLa companyia destinarà una inversió d’entre quatre i cinc milions d’euros a una campanya de publicitat "multimèdia" que llançarà d’immediat per difondre l’obtenció d’aquest distintiu, que, segons la presidenta de la divisió espanyola, Patricia Abril, "va més enllà de la certificació de qualitat del producte" i avalua les instal•lacions, el servei i el compromís amb els empleats i la sostenibilitat.\nActualment més de 2.000 establiments tenen aquest distintiu, dels quals hotels, restaurants i platges representen més del 70%, encara que també disposen d’ell càmpings i estacions d’esquí, entre altres.\nEls auditors que controlen la ‘’ Q han confirmat que McDonald’s ha obtingut una nota mitjana d’un 8 sobre una puntuació total de 10 en les normes avaluades. Aquesta puntuació "no és molt habitual en el sector", diuen, i situa a la companyia en el ‘top 3’ d’empreses auditades en l’àmbit de la restauració.\n"Anem pel camí de superar els falsos mites, i l’obtenció de la ‘Q’ de qualitat serà una empenta més", ha destacat Abril, qui va considerar "frustrant llegir llegendes urbanes que s’escriuen" sobre la cadena d’hamburgueseries.\nEn matèria de preus, la cadena va absorbir la pujada de l’IVA que va entrar en vigor el passat juliol. "El consumidor està atabalat per una situació econòmica que s’estén en el temps", va comentar la presidenta de McDonald’s Espanya. La cadena té una plantilla superior als 20.000 empleats i preveu obrir 17 restaurants durant l’exercici en curs./Ag EP\nEl 10% dels turistes canvia els seus plans després d'utilitzar les xarxes socials\nMartínez Fraile presidirà el Saló Internacional del Turisme a Catalunya\nMés viatges de negocis, més exportació


QUÈ ÉS L'ANÀLISI I REINFORMACIÓ CEL·LULAR? - VIDA CONSCIENT - 2021\nConeixem en aquest article que aqu ens ocupa una nova teràpia alternativa, en aquest cas, coneguda com analisi i reinformacin cel·lular. Presta atenci per conèixer els seus secrets i beneficis.\nQu és l'anlisi i reinformacin cel·lular\nL'anlisi i la reinformacin cel·lular és la tasca que es requereix per aconseguir el reequilibri energètic d'una persona. Aquesta teràpia es realitza utilitzant un conjunt d'elements de detecci (filtres) i s'apliquen correccions seqüencials basades en totes les formes de la medicina convencional.\nCom funciona l'anlisi i la reinformacin cel·lular\nUna sesintpica de Anlisi i Reinformacin Cel·lular sol durar entre 60 i 90 minuts. El pacient roman recolzat confortablement i les informacions són obtingudes mitjançant el pols i la detecci (mitjançant filtres que tenen una banda transmissora d'energia extremadament estreta) aplicats especialment en el pavelló de l'orella.\nEl tractament energètic es realitza mitjançant la utilització de diapasons. Generalment, i per obtenir resultats concloents, es requeriran de tres sessions peridiques, regularment espaiades, en un total de tres mesos.\nQuan és necessari l'Anàlisi i la reinformació Cel·lular?\nEvidentment, la medicina convencional es supera constantment i ha aconseguit en els últims temps avançar en coneixements. I afortunadament, pot salvar vides que en el passat es trobaven en condicions impossibles i inimaginables de curació.\nPerò no deixa de ser cert també que en ocasions els pacients gaudeixen de bona salut clínicament parlant però "no se senten bé".\nRomanen els símptomes de certs desajustos orgànics com mals de cap, sensacions d'angoixa, vertigen, dolors en les articulacions, ansietat, atacs de pànic i altres malalties.\nLa medicina tradicional no detecta malaltia en aquests casos i no considera necessari l'administració de cap medicament ni la realització de cap tipus de tractament, però, el problema persisteix.\nLa profunda recerca de les causes\nAl llarg de la nostra existència passem per diferents etapes i vivim situacions que no totes les persones assimilen de la mateixa manera.\nLa pèrdua d'un ésser estimat, un accident, una intervenció quirúrgica o una agressió moral poden deixar marcada la nostra vida de manera significativa. Aquest tipus de situacions afectaran directament el nostre propi futur i tard o d'hora es manifestaran com una malaltia corporal.\nEl que ha passat és que aquests fets, encara que van ocórrer en un passat llunyà, han provocat en la persona un trencament de la sincronització i l'harmonia entre els seus òrgans o en les funcions específiques d'ells.\nL'Anàlisi i la reinformació Cel·lular detecta els successius avenços d'aquest procés degradant i equilibra energèticament les memòries patològiques o desajustades.\nEl terapeuta, utilitzant un llenguatge clar i concís, fa entendre al pacient què és el que li està passant en el seu organisme i permet d'aquesta manera que faci la seva pròpia tasca de reconstrucció amb l'objectiu d'aturar els orígens del malestar.\nLa memòria patològica\nQuan es reacciona de manera inadequada a un esdeveniment determinat és perquè no es disposa, en aquest moment, de la informació necessària per enfrontar-ho i acceptar-ho.\nLa memòria patològica és llavors el registre dels esdeveniments traumàtics que hem viscut i de com ens comportem davant d'ells.\nSi torna a donar-se determinada situació que, conscient o inconscientment, entra en ressonància amb aquesta memòria, reaccionarem seguint el mateix patró repetitiu, el que ens afectarà i provocarà malestar.\nÉs la memòria patològica, instal·lada en les cèl·lules del nostre organisme, que desvia els missatges de correcció i respon automàticament generant disfuncions o fins i tot lesions que demostren que el problema encara no ha estat resolt definitivament.\nPer això aquesta teràpia alternativa és tan útil i beneficiosa. Soluciona problemes realment seriosos i complexos de trobar.\nVist a Vidència Astral, per Pedro, redactor de la Germandat Blanca\nNaturalesa divina. Omple la teva llar de plantes per harmonitzar energies.


recomana.cat - Crítica de l'obra: Puz/zle | Sense Títol (Crítica amb títol a la web, importada de l'antiga base de dades) per Montse Otzet\nSidi Larbi Cherkaoui és un creador amb una extrema sensiblitat. El moviment de les mans en les seves coreografies és una signatura ben identificable. El gust per un espai que es transforma al davant del públic sense que es percebi, pràcticament, i la incorporació de la música en directe són uns altres dos trets que enamoren l'espectador, sigui expert com novell.\nJean-Claude Acquaviva (A Filetta), Ceccè Acquaviva (A Filetta), Jean-Luc Geronimi (A Filetta), Paul Giansily (A Filetta), Jean Sicurani (A Filetta), Maxime Vuillamier (A Filetta), Kazunari Abe, Fadia Tomb El-Hage\nSegur que alguna vegada heu intentat ajuntar les peces d’un trenclaclosques: algunes encaixen perfectament i d’altres sembla que pertanyin a un altre joc... Però potser l’ordre i la linealitat no són tan importants. I potser hi ha més d’una manera de resoldre un puzle, de viure un instant o d’explicar una història. Així ho veu Sidi Larbi Cherkaoui, un dels coreògrafs i ballarins contemporanis que més directament han sabut arribar al cor dels espectadors, especialment al d’uns barcelonins que han aplaudit amb entusiasme espectacles com Sutra o Dunas. Ara utilitza un discurs coreogràfic que és tota una síntesi de cultures per mostrar-nos que fins i tot les coses aparentment més pures estan fetes amb elements d’orígens diversos. L’acompanya una babel de músics que està formada per intèrprets procedents del Japó, el Líban o Còrsega i que interpreten en viu una música que fuig de la puresa per trobar la bellesa.\nUna producció d’Eastman. En coproducció amb el Festival d’Avinyó, el deSingel International Arts Campus (Anvers), el Sadler’s Wells (Londres), l’Opéra de Lille, el Theaterfestival Boulevard (‘s Hertogenbosch), Les Théâtres de la Ville de Luxembourg, La Filature Scène nationale (Mulhouse), el Festspielhaus (Sankt-Pölten), la Fondazione Musica per Roma i el düsseldorf festival! Amb la col·laboració de l'Institut del Teatre.\nÉs necessari que un espectacle duri quasi dues hores quan el contingut és reiteratiu i no aporta innovació? Segurament Sidi Larbi Cherkaoui no coneix la dita “el curt i bo, dues vegades bo”.\nConeixent les obres que han fonamentat l’extraordinària trajectòria de Cherkaoui i que l’han catapultat a ser uns dels coreògrafs més rellevants, mai hagués pensat que la paraula decepció resumiria Puz/zle, un muntatge que reuneix diversitats corporals i espirituals però que arriba a avorrir pel seu discurs repetitiu.\nPuz/zle ens parla sobre la vida, de com aquesta es pot esmicolar i es pot recompondre de diferents formes, depenent de la manera en què s’uneixen les parts. Per donar cos a aquest concepte Cherkaoui ha escollit la pedra, part d’una unitat gran que s’ensorra, es trosseja i es converteix en fil narrador d’històries ancestrals i contemporànies.\nPerò el coreògraf ha arriscat poc creant uns fragments recurrents, fins i tot ingenus, que, com bon professional de l’escena, sap que tenen una efectivitat infal.lible: una fila de ballarins executen el mateix moviment de manera serpentejant; l’accent d’unes mans sota la llum d’uns focus; el desplaçament d’unes parets que prenen formes previsibles, entre altres.\nDe totes maneres, el muntatge decep si el valorem des de la percepció d’un tot, com una gran pedra, però si posem l’atenció en parts fragmentades, hi ha moments extraordinaris i elements d’altíssim nivell.\nOnze ballarins de físics i maneres gestuals diferents, aconsegueixen, amb les seves execucions inversemblants pujar la nota del muntatge. Indiscutiblement ells i elles, junt amb el grup polifònic A Filetta, a la cantant libanesa Fadia Tomb El-Hage i al percussionista i flautista japonès Kazunari Abe són la part que desperta emoció i admiració en un espectacle que reclama a crits una tisorada.\nFunció el 16/07/2013 a les 22:00 hores.\nFunció el 15/07/2013 a les 22:00 hores.


Maria Dolors Farrés - Viquipèdia, l'enciclopèdia lliure\nMaria Dolors Farrés (Vic, 1962) és una escriptora i periodista catalana. Llicenciada en periodisme per la UAB, va començar a treballar durant més de 15 anys a setmanaris locals i comarcals. Posteriorment ha treballat com a locutora a emissores com Onda Rambla i Catalunya Ràdio.\nEl 1995 va publicar la novel·la Ciutat ambre (Editorial Columna) i el 2007 la seva novel·la L'hora quieta va quedar finalista al Premi Sant Jordi de Novel·la, publicada un any després amb el títol El monestir de l'amor secret.\n↑ «Maria Dolors Farrés». Associació d'Escriptors en Llengua Catalana (AELC).\nObtingut de «https://ca.wikipedia.org/w/index.php?title=Maria_Dolors_Farrés&oldid=20718638»\nLa pàgina va ser modificada per darrera vegada el 25 gen 2019 a les 16:11.


Antonio David Flores, a punt de fer el cop definitiu | GTRES\nAntonio David Flores podria capgirar definitivament la situació davant la justícia\nper Frederic Recasens 27/05/2022 12:18h\nAntonio David Flores té un objectiu i avança, pas a pas, per aconseguir-ho. Queda ja lluny en el temps el dia que va ser acomiadat fulminantment de Mediaset. No obstant això, a ell no se li oblida el mal moment que allò el va fer passar i les moltes nits sense dormir que li va provocar.\nDe ser un dels personatges estrella de Telecinco, present gairebé sempre i estant molt a gust com a col·laborador de Sálvame, tot es va acabar en 24 hores. La Fábrica de la Tele tancava a l'esquena un acord estratègic amb la seva exdona, Rociíto, que incloïa apartar Antonio David de la televisió.\nI així va ser. Amb l'emissió del primer capítol de Contar la verdad per seguir viva, s'acomiadava a Antonio David i començava per a l'exguàrdia civil el seu calvari particular. Entre les múltiples acusacions de les quals se'l va acusar les setmanes posteriors, una arriba avui als jutjats. I Antonio David podria sortir victoriós.\nAntonio David porta als jutjats la polèmica pels cartells\nAquest mateix matí, María Patiño està declarant als jutjats de Plaza Castilla de Madrid en qualitat d'imputada. Antonio David Flores la va denunciar per les acusacions que ella va abocar sobre ell. Suposadament, segons María, va ser ell mateix, amb l'ajuda de la seva filla Rocío, qui va enganxar alguns cartells a Màlaga, acusant-lo de maltractador.\nPel que va explicar María al seu dia al seu programa, Socialité,Antonio David Flores volia crear un clima favorable a ell. Per aconseguir-ho, volia presentar-se davant l'opinió pública com un ésser assetjat, a qui pengen pel carrer com a maltractador.\nAntonio David Flores té un objectiu clar sobre les acusacions de María Patiño | Catalunya Diari\nMaría va declarar en directe que «hi va haver un judici, on van anar a testificar veïns, on hi havia càmeres de seguretat, càmeres que són a prop d'on ets tu, i que van acreditar que Antonio David era la persona que penjava aquests dos o tres cartells que van aparèixer per dir que era un maltractador».\nMaría, davant d'aquestes acusacions, reiterava que «em faig responsable de què estic transmetent». Antonio David va posar una querella a Patiño i ara ella haurà de provar davant del jutge el que va dir.\nLa defensa d'Antonio David davant els atacs de Telecinco\nAntonio David Flores ha instat des del seu canal de Youtube a Patiño «que ensenyis aquella documentació que vas dir que mostraries a l'audiència sobre enganxar cartells. Aquell vídeo en què se suposa que se'm veu enganxant-los».\nTambé esmenta «aquella acusació que havia utilitzat la meva pròpia filla perquè posés una denúncia falsa en nom meu». Tot això està ara en mans de la justícia, que haurà de determinar qui menteix.\nAntonio David Flores i la seva filla van desmentir als jutjats el que es diu d'ells a la televisió | Catalunya Diari\nDe moment, l'exguàrdiacivil ja ha aconseguit una primera victòria contra l'empresa que el va acomiadar. El seu acomiadament ha estat anul·lat per part de la justícia, fixant una indemnització de 152.000 euros a favor dels danys morals que se li han causat.\nA més, l'exmarit de Rociíto també ha afirmat que demandarà a títol personal diversos col·laboradors de la cadena per haver-lo anomenat «maltractador».\nA Mediaset han de començar a pensar a muntar una agenda únicament de judicis pendents. Als casos d'Antonio David, se suma l'acomiadament de Paz Padilla, que també passarà pels jutjats la setmana vinent. Encara hi ha pendent el cas de Carlota Prado i la seva suposada violació a Gran Hermano i l'Operación Deluxe, que es complica per moments.\nL'última cosa que hem sabut és que a la llista d'investigats per aquesta suposada trama d'espionatge a famosos s'hi ha sumat, a títol personal, Óscar Cornejo i Adrián Madrid, els directors de la productora.\nAnar a portada Última hora Cor Última hora María Patiño Última hora Antonio David Flores\nDavid Flores Carrasco amaga que el retrobament ja s'ha produït\nRosalía revela el seu secret més ben guardat sobre el pa amb tomàquet


Continua la guerra de la PAH contra les entitats bancàries pel dret a l’habitatge | contrainfo.cat | Projecte contrainformatiu autogestionat de Mallorca\nPàgina principal » Ciutat, Consell, Drets bàsics, Estat espanyol i el Món, Illes Balears i Pitiüses\nContinua la guerra de la PAH contra les entitats bancàries pel dret a l’habitatge\nPublicat per grumer dia 19 octubre 2012 – 20:07Cap comentari | 275 views\nLa Plataforma d’Afectades per les Hipoteques a Mallorca (PAH Mallorca) continua la seva guerra contra els bancs per garantir el dret a l’habitatge o, si no és possible, una entrega més justa de la casa: sense arrossegar el deute de per vida. Aquest matí li ha tocat lliurar dues batalles amb Sa Nostra, en les qual l’entitat bancària ha hagut de cedir. Pareix que protegir l’habitatge de les persones no entra dins el pla de la seva “solidària” obra social.\nLa primera d’aquestes batalles versava sobre la principal reivindicació de la PAH: la dació en pagament. En Daniel, una víctima de les hipoteques que no pot seguir pagant la seva casa, ha sol·licitat a l’oficina 0245 de Sa Nostra del carrer Bartolomé Sureda la dació en pagament a través d’una carta. Quan ha sol·licitat que se’l retorni una còpia segellada que acredités l’entrega de la petició, l’entitat bancària s’hi ha negat. En Daniel ha demanat la fulla de reclamacions i, com que Sa Nostra no els hi ha donades ja que “no en tenien a l’oficina”, aquest ha cridat a la policia. Als pocs minuts d’arribar aquesta a l’oficina, ha aparegut miraculosament una fulla de reclamació i en Daniel ha cursat la queixa.\nLa segona enganxada amb Sa Nostra també ha tingut com a detonant la falta de transparència de l’entitat. La PAH ha acompanyat a Agustine a l’oficina que l’entitat té a Son Cotoner. Tenien l’intenció de cancel·lar una assegurança i obtindre la còpia d’un contracte, que Sa Nostra pretén que firmi, per a poder revisar-lo. Després de dir-lis que s’havien d’entrevistar amb el director de l’oficina, aquest els ha traslladat el següent missatge: no vos entregarem aquesta documentació i no vos rebré ni ara ni mai. Han hagut de denunciar l’actitud del director a la gestoria de l’entitat bancària fins que els han assegurat que rebran la documentació per correu.\nAmb aquestes petites històries, hom se’n dóna conta de la falta de transparència i el cinisme amb el que les entitats bancàries -en aquest cas Sa Nostra- tracten als seus clients, que es veuen impotents davant una entitat que té la seva vida -i per extensió la de la família- en les seves mans. Si no fos per la gent organitzada de la PAH i d’altres col·lectius que coneixen els drets tenen els clients i, per tant, com respondre als bancs, les afectades per les hipoteques estarien en una situació d’indefensió pràcticament total.\nArriba la recta final de la recollida de signatures per la Iniciativa Legislativa Popular\nLes moltes PAHs escampades arreu de l’Estat espanyol estan acabant l’hercúlia tasca de recollir les 500.000 signatures per a poder presentar la Iniciativa Legislativa Popular (ILP) al Congrés. Però encara falten signatures i el termini per presentar-les finalitza a les acaballes d’aquest mes, així que necessiten de l’ajuda de totes. Recordem que fa uns dies es va conèixer l’esgarrifosa xifra dels desnonaments que portem el 2012 a les Balears: més de 2.500 famílies han perdut la seva vivenda. I al conjunt de l’Estat espanyol, la PAH calcula que des de que començà la crisi, a mitjans de 2008, s’han produït més de 400.000 desnonaments. Un autèntic drama per a milers de famílies que, a més de perdre la casa, arrosseguen el deute amb el banc de per vida.\nSota la campanya Que no te hipotequen la vida, conjuntament amb altres entitats, estan coordinant aquesta tasca de recol·lecció de signatures, així com donar a conèixer el que demana la ILP. Es pot consultar el document dirigit al Congrés i un dossier que explica extensament tant els motius que l’han duit a presentar-la com què demana la ILP. Aquesta exigeix que es compleixin, concretament, aquests tres punts:\nDació en pagament amb efectes retroactius. Es diu dació en pagament al fet de lliurar l’habitatge a l’entitat financera amb la qual es té la hipoteca a canvi de quedar lliure de tot deute.\nParalització dels desnonaments. Sempre que es tracti de l’habitatge habitual i l’impagament del préstec hipotecari sigui per motius aliens a la pròpia voluntat.\nLloguer Social. El desnonat tindrà dret a continuar residint en l’habitatge pagant un lloguer no superior al 30% dels seus ingressos mensuals per un període de 5 anys.\nLa PAH ens proposa vàries vies per donar-lis la nostra signatura per a que la ILP arribi al Congrés. La més còmoda és, si es té el DNI electrònic, de forma on-line a través d’aquest formulari. Una altra és apropar-se a algun dels locals on s’estan recollint signatures permanentment. I l’altre és apropar-se a les taules que la PAH instal·larà pròximament al carrer. Amb aquesta darrera opció, a més, tendrem l’oportunitat de parlar directament amb aquestes activistes per a que ens contin millor el drama de les famílies afectades per les hipoteques. Aquestes són les dates:\nEl proper diumenge 21 d’octubre a Consell, a la Fira de Tardor, a en Carrer Antoni Maria Alcover, 112, des de les 10 del matí a les 6 de l’horabaixa.\nEl proper dissabte 27 d’octubre a Palma, a la plaça d’Espanya i s’Escorxador, de les 10 del matí a les 8 del vespre.


Cigrons bollits, guisats o torrats servixen per asseciar a u i evitar més d´un badall. I és que, en realitat, esta papillonàcia pot presumir de ser rica en proteïnes, carbohidrats, fibres, minerals i vitamines i damunt el seu preu resulta barat. Ara, en hivern, tens els cigrons més presents que per l´estiu, be dins d´un potage -de bledes, creïlles, ous, ceba- com en un plat d´arròs al forn, un olla, un rossejat o com aperitiu en un porrat. D´ací que estiguen en alguns refrans valencians com éstos que els dic: «Un cigró no fa un bon potage, pero ajuda al companage», «el cigró és el principal personage del potage», «als cigrons tres aigües: al nàixer, al florir i al coure». I aquella expressió valenciana que diu: «Te mous més que un cigró en la boca d´un vell.» També la seua farina se sol aprofitar per a fer productes de pastisseria.\nNo se sap certament l´orige del cigró. Pero sí que en els plats dels indis ha estat des de fa moltíssims anys i que per l´India i Paquistà és a on més se cultiva -el 90 % del món- i encara n´importen per tants que ells ne mengen. A l´Europa aplegaren gràcies als fenicis. A Benito Pèrez Galdòs -autor de «El amigo Manso» i «El doctor Centeno», l´apodava Valle Inclàn de «El Garbancero» (El Cigroner) de tantes voltes que ell nomenava els cigrons quan solia parlar en ell o escrivia i és perque com també nosatres en temps de boines roges teniem en taula més creïlles i boniatos que chulles de renyonà o pataques de pà blanc.\nEls cigrons són rics en leticina -grassa que pot controlar el colesterol i els triglicèrits- i, ademés, contenen molt d´àcit fòlic -més que qualsevol atra llegum-, i per lo tant reduix el perill d´atacs cardíacs. Són capaços de mantindre els nivells de glucosa i, en conseqüència, recomanables en els menjars dels diabètics. També en Algemesí canten per Nadal: «Penqueta i cigró / és lo principal/ per a la funció /del dia de Nadal. / Les dònes corrent / se´n van al mercat / per vore si compren / un bon tros de carn. /Per que es faça curta / la velà tan gran / jugant al burret / la nit de Nadal.»


EL RACÓ DEL KUS: Göteborg\nI després d'una nova setmana dura, va arribar la purificació del cap de setmana, aquest cop el destí era tambe bastant lluny: Göteborg. Una mica de patiment per agafar l'avió perquè vaig acabar sortint més tard del què volia i havia de provar aparcar al poble de Freising i agafar un bus fins a l'aeroport per tal d'estalviar-me el pastón del pàrquing d'aquest, però finalment vaig agafar l'avió, amb temps fins i tot per passar pel duty free per portar dues ampolles d'alcohol. Que aquest producte no és fàcil ni barat d'aconseguir en aquell países nota de seguida que puges a l'avió i veus a tothom carregat d'ampolles. La palma se l'enduien però els dos companys de fila, que a part d'entestar-se a parlar-me en suec (potser en tinc pinta) duien 8 ampolles cadascun. El més divertit però és quan passen amb la beguda i demana el primer: dos gots de vi, 1 gin tonic i 1 whisky. Davant el somriure de l'assistent de vol, laresposa va ser: man, these times are gone. De totes maneres van aconseguir 3 gots vi un i 3 birres l'altre, que no està malament en classe turista.\nUn parell d'hores més tard aterrava a la freda ciutat sueca, malgrat que l'any càlid es deixava notar per l'absència de neu, així que no puc dir que hagi viscut una congelada experiència sueca. Allà estava l'amfitriona, la Christina, ja acompanyada de lles dues magnífiques d'Irlanda, Niamh i Emer i l'Ingrid, una noruega que vaig conèixer al principi de l'Erasmus, quan ella ja estava a punt de tornar. Deixar les coses a casa, fer un parell de tragos i a buscar al Reima (Finlàndia) a l'estació. Eren ja les 11:30 amb la conya, però encara hi havia coses a fer, birres en un pub irlandès de bon ambient i després una disco de música llatina. Posar-nos al dia i recordar vells temps per retrobar l'ambient de grup d'aquells mesos fantàstics.Hi havia absències, tots ja portem una vida diferent, però tornàvem a estar junts fent festa i intercanviant les diferències culturals. Per cert, el carnaval a Suècia és inexistent,així que el gorro irlandès que duia per improvisar es va quedar a la bossa.\nDesprés d'una llarga dormida, al dia següent ens vam dedicar a veure la ciutat. No va ser una visita exhaustiva, però suficient per fer-nos la idea d'aquesta ciutat moderna i portuària. Potser no té res massa especial,però l'ambient és tranquil i el centre sense destacar en res és bonic per passejar.El estar a prop del mar a mi a més sempre m'aporta una sensació especial. Acabant amb una bonica posta de sol al port, vam tornar cap a casa per fer el sopar, sí, amb peix fresc, el què no es troba en les terres alemanyes. Després un copeo mentre fons hi havia la preselecció sueca per Eurovisió (sembla que no han après la lliçó de l'any passat, veient qui va passar, molt lluny no arribaran). Ja més tard va arribar el Thomas (un altre que vaig conèixer al principi abans no va tornar) acompanyat d'un amic, i després de fer unes últimes rondes ens vam dirigir una disco, on hi havia una festa jugoslava (arrels maternes de la Christina). Realment de comercial no es pot considerar la disco, i malgrat el pastón pagat (15 € sense copa), m'ho vaig passar genial, amb la barreja de música de DJ i de música en viu plena de ritme amb instruments de vent.\nDesgraciadament un cap de setmana tant lluny no dóna per molt més, ja que el diumenge tots havíem d'anar tornant a hores diferents, però queda el record d'una primera trobada de diversa gent post Erasmus. Una experiència a repetir ampliant amb els grans absents d'aquesta primera trobada.\nEn quant a Suècia em va fer gràcia el sistema de monopoli estatal per l'alcohol, que a diferència dels altres països nòrdics, també inclou la cervesa. El pitjor ja no són els preus, sinó a sobre els horaris restringits que obren aquestes botigues. Sort que anàvem ben equipats d'alcohol fort, mentre que la cervesa ens vam conformar amb les variants dels súpers: birres angleses i versiones de Carlsberg... amb límit 3,5%. Bastant tocacollons el què no tinguin l'euro, feia temps que no em veia obligat a canviar, i com a Ingolstadt no vaig tenir temps, doncs fins que no vaig poder treure en un caixer, vaig haver d'anar tirant de Visa (sort que a diferència d'Alemanya en general l'accepten). I en quant al què la majoria estarà esperant... sí, realment les sueques en general estan molt bones. Hi ha de tot clar, però anant pel carrer i sortint sí que un alegra la vista sovint. Ja no només és que siguin rosses (perquè a Alemanya també en sobren), sinó que solen tenir bon tipus i vesteixen amb gràcia. Fent cas del Reima, Stockholm és encara més espectacular, així que ja sabeu la pròxima parada en aquell país.\nEscrit per sukkus a les 19:51\nOsti, que bo lo de la festa iugoslava... m'encanta la musica de per alla! I molt xulo el cel de Goteborg al capvespre!\njejeje, quina gracia el finlandes i la irlandesa... on viuen ara?\nveig que va anar be! La veritat que pinta que va ser un bon finde!\nPS: Tiu tu surts a la foto? Es que entre el gorro i l'abric... sort que no duies passamuntanyes ;-)\nDoncs el Reima està ara a Finlàndia buscant projecte amb el què acabar la carrera, després d'haver estat currant a la India uns mesos.\nLa Niamh està vivint a Dublin, ja currant d'arquitecte, i compartint pis amb l'altra irlandesa que va venir, portant ambdues una vida bastant social i bohèmia, que m'agradaria portar algun dia per bcn...


marfanta.com: Tortosa recupera la plaça del Rastre i l'espectacle de les Gàrgoles per a la vintena Festa del Renaixement\nTortosa recupera la plaça del Rastre i l'espectacle de les Gàrgoles per a la vintena Festa del Renaixement\nTORTOSA (Baix Ebre).- Els espectacles internacionals i els de producció pròpia són un any més la gran aposta de la Festa del Renaixement de Tortosa, que enguany arriba a la seua XX edició. Des del 23 i fins al 26 de juliol, més de seixanta espectacles de companyies procedents d’Itàlia, França, Polònia, Portugal, Catalunya així com de la resta de l’Estat espanyol ompliran els carrers de la ciutat. Enguany, també torna l’espectacle de les Gàrgoles, que segons ha explicat el regidor de Festes, Domingo Tomàs, es representarà per última vegada a la ciutat. Un altra novetat d’aquesta edició és la recuperació de la plaça Mossèn Sol com a espai de la Festa del Renaixement. Aquests dies s’estan ultimant els detalls de la rehabilitació i l’alcalde de Tortosa, Ferran Bel, s’ha mostrat convençut que es convertirà en un important punt de vertebració de la festa.\nTambé serà la primera vegada que es celebrarà la Festa amb la possibilitat d’estacionar al pàrquing soterrat del carrer Montcada. En aquesta XX Festa del Renaixement, l’Ajuntament de Tortosa també han volgut que siguin el grup Quico el Célio, el Noi i el Mut de Ferreries qui porti l’estendard de la Festa del Renaixement, mentre que el conseller d’Agricultura, Jordi Ciuraneta, en serà el pregoner. En la presentació del programa, Bel també ha fet un reconeixement a la implicació de la ciutadania, que és la que ha assegurat que ha permès fer gran la Festa durant aquests 20 anys. Com ja és habitual, l’acte inaugural es realitzarà dijous 23 a partir de les 20 hores a la plaça de l’Ajuntament de Tortosa. / Via Canal 21 Ebre


Des d’un balcó del Raval\nArxivat a: Confinament, Fotografia, Joel Codina, Passadís\nAvesat a catifes vermelles, a arribar una hora abans als llocs, a cercar els detalls de mans, peus o cares, a entrar en reunions sense fer gaire soroll, a fer-me invisible o a haver d’estar ben bé al mig de totes les accions, a saltar del cotxe abans d’hora, a buscar el moment on l’objectiu polític quedarà quiet, a fer colzes per trobar la millor instantània, a perseguir la imatge… ha arribat una pandèmia i, fruit d’aquesta, una nova visió personal.\nCercar l’infraordinari, convertir-me en un Georges Perec de la imatge. No des del vessant del voyeur o de la finestra indiscreta del Hitchcock, sinó de retratar la normalitat, la vida diària i de carrer en una pandèmia. Una realitat confinada en un petit pis del barri barcelonès del Raval, a l’entremig de la Rambla i el seu Liceu i la rambla del Raval. Un carrer quotidià de vida als balcons, a les voreres i l’asfalt. Un balcó de metre i mig de llarg, per setanta centímetres d’amplada, l’única sortida fotografiable de cara l’exterior: el repte de no disparar cap imatge que no sigui des del balcó enfora i endins.\nUna nova mirada molt més pausada, on res és urgent, on no existeix cap prioritat, on un clic acaba fent sortir un somriure o un diàleg sense paraules. D’altres és l’emoció de connectar una família argentina que es comunica per telèfon i en deixo testimoni. Una mirada diària cap a tots els racons, externs, interns, amunt i avall, on tot té el mateix grau de rellevància i on el tot és important: l’important de l’ordinari o inclús de l’infraordinari.\nElls m’esperen a mi i jo els espero a ells.\nCom parlen les mans\nViatge a la cabana de Per Petterson\nAquí va estar Bruce Springsteen\nAnònim Abril 22, 2020 2:08 pm\nAnònim Abril 28, 2020 11:37 am\nMaria Jesús Abril 28, 2020 12:21 pm